
BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege privind aprobarea Ordonanței Guvernului nr.13/2018 pentru completarea din Ordonanța de urgență a Guvernului nr.40/2015 privind gestionarea financiară a fondurilor europene pentru perioada de programare 2014-2020, trimis cu adresa nr. PLx.587/2018, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.
PREŞEDINTE,

   Marius – Constantin BUDĂI

RAPORT

asupra proiectului de Lege privind aprobarea Ordonanței Guvernului nr.13/2018 pentru completarea din Ordonanța de urgență a Guvernului nr.40/2015 privind gestionarea financiară a fondurilor europene pentru perioada de programare 2014-2020
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere în fond, cu proiectul de Lege privind aprobarea Ordonanței Guvernului nr.13/2018 pentru completarea din Ordonanța de urgență a Guvernului nr.40/2015 privind gestionarea financiară a fondurilor europene pentru perioada de programare 2014-2020.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de Lege în şedinţa din 17 octombrie 2018.

La dezbaterea proiectului de Lege s-a avut în vedere avizul favorabil al Comisiei pentru mediu şi echilibru ecologic, avizul favorabil al Comisiei pentru politică economică, reformă şi privatizare şi avizul favorabil al Consiliului Legislativ.
Prin proiectul de lege supus dezbaterii se propune ca în bugetul Ministerului Economiei să se cuprindă atât creditele de angajament cât și creditele aferente proiectelor de investiții din domeniul public al statului al căror beneficiar este Societatea de Conservare a Minelor „Conversim” – S.A., agent economic sub autoritatea Ministerului Economiei.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege menţionat mai sus, în şedinţa din data de 20 noiembrie 2018.

La lucrările Comisiei și-au înregistrat prezența un număr de 24 deputați, din totalul de 25 de membri.

La dezbaterea proiectului de lege au participat, în calitate de invitați, reprezentanți ai Ministerului Economiei, Ministerul Fondurilor Europene şi Ministerului Finanţelor Publice.

În urma examinării proiectului de lege şi a opiniilor exprimate deputații prezenți la lucrări au hotărât, cu unanimitate  de voturi, să supună plenului Camerei Deputaţilor raportul de adoptare a proiectului de Lege privind aprobarea Ordonanței Guvernului nr.13/2018 pentru completarea din Ordonanța de urgență a Guvernului nr.40/2015 privind gestionarea financiară a fondurilor europene pentru perioada de programare 2014-2020,  cu amendamentele admise prezentate în anexă.
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Marius – Constantin BUDĂI
	SECRETAR,

Marilen – Gabriel PIRTEA


Şef serviciu

Giorgiana Ene

Consilier parlamentar

 Vasilica Popa

	Nr. crt.
	Text ordonanţă
	Text Senat
	Amendamente propuse
	Motivare 

	1. 
	
	Titlul legii:

LEGE 

pentru aprobarea Ordonanței Guvernului nr.40/2015 privind gestionarea financiară a fondurilor europene pentru perioada de programare 2014 - 2020
	Nemodificat 
	

	2. 
	
	Art. unic.-  Se aprobă Ordonanţa Guvernului nr.13 din 29 august 2018 pentru  completarea Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014 - 2020, adoptată în temeiul art. 1 pct. XI poz. 1 din Legea nr. 183/2018 privind abilitatea Guvernului de a emite ordonanţe şi publicată în Monitorul Oficial al României, Partea I, nr. 754 din 31 august 2018.
	Art. unic.-  Se aprobă Ordonanţa Guvernului nr.13 din 29 august 2018 pentru  completarea Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014 - 2020, adoptată în temeiul art. 1 pct. XI poz. 1 din Legea nr. 183/2018 privind abilitatea Guvernului de a emite ordonanţe şi publicată în Monitorul Oficial al României, Partea I, nr. 754 din 31 august 2018 cu următoarele modificări şi completări:
	

	3. 
	Titlul ordonanţei:

ORDONANŢĂ 

pentru  completarea Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014 - 2020
	
	Nemodificat 
	

	4. 
	Articol unic. – După alineatul (2) al articolului 6 din Ordonanța de urgență a Guvernului nr. 40/2015 privind gestionarea financiară a fondurilor europene pentru perioada de programare 2014 – 2020, publicată în Monitorul Oficial al României, Partea I, nr. 754 din 6 octombrie 2018, aprobată cu modificări şi completări prin Legea nr. 105/2016, cu modificările şi completările ulterioare, se introduce un nou alineat, alin. (21), cu următorul cuprins:
„(21) În bugetul Ministerului Economiei se cuprind, cu respectarea prevederilor art. 11 şi a prevederilor legislaţiei naţionale şi a legislaţiei Uniunii Europene privind ajutorul de stat, creditele de angajament şi creditele bugetare aferente proiectelor de investiţii din domeniul public al statului, al căror beneficiar este Societatea de Conservare şi Închidere a Minelor «Conversmin» - S.A., operator economic care funcţionează sub autoritatea Ministerului Economiei.”
	
	1. La articolului 6, alineatul (21) se modifică şi va avea următorul cuprins:
„(21) În bugetul Ministerului Economiei se cuprind, cu respectarea prevederilor art. 11 şi a prevederilor legislaţiei naţionale şi a legislaţiei Uniunii Europene privind ajutorul de stat, creditele de angajament şi creditele bugetare aferente valorii totale a proiectelor de închidere şi ecologizare a obiectivelor miniere aprobate la închidere prin Hotărâri de Guvern, înscrise în inventarul național al siturilor contaminate/potențial contaminate gestionat de către Agenţia Naţională pentru Protecţia Mediului, al căror beneficiar este Ministerul Economiei prin Societatea de Conservare şi Închidere a Minelor CONVERSMIN S.A. BUCUREŞTI,  operator economic, cu rol în implementarea proiectelor cu finanțare din fonduri europene, care funcţionează sub autoritatea acestuia.”

	Bunurile care fac obiectul proiectelor propuse la finanțare nu se regăsesc în inventarul centralizat al bunurilor din domeniul public al statului, așa cum prevede HG nr. 1705/2006, ceea ce face inaplicabile prevederile art. 6 alin 21.

Dovada proprietății Statului Român asupra perimetrelor miniere aprobate la închidere prin hotărâri ale Guvernului, este făcută cu Decrete prezidențiale de expropriere si Hotărâri ale Consiliilor de Miniștri emise anterior anului 1989, în care se prevede în mod expres ca acestea trec în proprietatea statului și în administrarea operatorilor minieri. După ce obiectivele miniere au fost închise, în virtutea legii minelor nr. 61/1998 și nr. 85/2003, acestea au trecut în proprietatea statului, fără nici o indemnizație și libere de orice sarcini, indiferent de natura acestora. 

Acțiunea de înscriere în domeniul public, așa cum prevede HG nr. 1705/2006, nu s-a realizat însă până la acest moment, fiind necesară o amplă și complexă acțiune în vederea cadastrării. 

Prin modificarea art. 6 alin 21 este creat cadrul financiar pentru ca sumele care se rambursează de la Comisia Europeană să se restituie la bugetul de stat, pe partea de venituri și se asigură un flux financiar similar celui prevăzut la alin.(2) – (4), pentru alte instituții publice aflate sub autoritatea administrației publice centrale, astfel încât Ministerul Economiei, prin societatea Conversmin SA, să poată accesa  fondurile europene din cadrul POIM, axa prioritară 4, obiectivul specific 4.3. „Reducere suprafețe poluate istoric”.   

	5. 
	
	
	2. La articolul 6, după alineatul (6) se introduce un nou alineat, alin. (61), cu următorul cuprins:

„(61) Se asigură de la bugetul de stat, prin bugetul Ministerului Transporturilor, în cadrul titlului din clasificația bugetară referitor la proiecte cu finanţare din fonduri externe nerambursabile aferente cadrului financiar 2014 – 2020, sumele individuale pentru plata despăgubirilor aferente exproprierii pentru cauză de utilitate publică pentru imobilele proprietate privată situate pe amplasamentul lucrărilor de utilitate publică de interes național în infrastructura de transport menționate la alin.(6).”
	Propunerea are în vedere asigurarea despăgubirilor aferente exproprierii pentru cauză de utilitate publică  pentru imobilele proprietate privată situate pe amplasamentul lucrărilor de utilitate publică de interes naţional în infrastructura de transport finanțate în cadrul Mecanismului pentru Interconectarea Europei, de la titlul din clasificaţia bugetară referitor la proiecte cu finanţare din fonduri externe nerambursabile aferente cadrului financiar 2014 – 2020 din bugetul Ministerului Transporturilor.

Propunere de asigurare a despăgubitorilor  de la titlul din clasificaţia bugetară referitor la proiecte cu finanţare din fonduri externe nerambursabile aferente cadrului financiar 2014 – 2020 are în vedere mecanismul flexibil de asigurare a fondurilor externe nerambursabile aprobate prin legea bugetară anuală ceea ce determină implementarea corespunzătoare a proiectului, evitându-se astfel riscul apariției de întârzieri.

